ce95992353328bf1ae9f7acbfaebb8c6
Ποιες είναι οι πιο δημοφιλείς επιλογές για γκαραζόπορτες;
---------------------------------------------------------


douleutaras.gr
2020.50

Τα συνηθέστερα είδη γκαραζόπορτας στην αγορά είναι: οι γκαραζόπορτες οροφής (μονοκόμματες ή σπαστές), οι γκαραζόπορτες ρολά, οι γκαραζόπορτες με πλευρικό άνοιγμα, οι ανοιγόμενες γκαραζόπορτες και οι συρόμενες γκαραζόπορτες.


Αναλυτικότερα:


**1. Γκαραζόπορτα οροφής:** Το συγκεκριμένο είδος γκαραζόπορτας ανοίγει κάθετα προς τα πάνω και εφαρμόζει στην οροφή, εξοικονομώντας έτσι χώρο. Μπορείς να επιλέξεις ανάμεσα σε δύο τύπους γκαραζόπορτας οροφής:


* **Μονοκόμματη γκαραζόπορτα:** Οι μονοκόμματες γκαραζόπορτες, βγαίνουν με κλίση περίπου ένα μέτρο προς τον εξωτερικό χώρο του γκαράζ και μετά ανεβαίνουν και εφαρμόζουν στην οροφή. Συνεπώς, το αυτοκίνητο θα πρέπει να είναι τοποθετημένο σε απόσταση από την γκαραζόπορτα, ώστε αυτή να μπορεί να ανοίξει και να επιτρέψει τη διέλευσή του.
* **Σπαστή γκαραζόπορτα:** Αποτελείται ουσιαστικά από οριζόντια πάνελ. Όταν την ανοίγεις, τα πάνελ κινούνται κατακόρυφα προς το πάνω και τοποθετούνται στην οροφή του γκαράζ. Οι σπαστές γκαραζόπορτες αποτελούν την πιο σύγχρονη πρόταση για οικιακό γκαράζ, καθώς σου δίνουν τη δυνατότητα να αξιοποιήσεις πλήρως τον εσωτερικό αλλά και τον εξωτερικό χώρο του γκαράζ.


**![γκαραζόπορτες](https://st.douleutaras.gr/media/uploads/2020/08/07/rola-gkarazoportes-19.jpg)  

2. Γκαραζόπορτα ρολό:** Μια ολοένα και πιο δημοφιλής επιλογή λόγω του χαμηλού κόστους και της εύκολης τοποθέτησής της. Διατίθεται σε ποικιλία μηχανισμών λειτουργίας και σχεδίων, ώστε να διαλέξεις αυτό που σου ταιριάζει. Οι γκαραζόπορτες ρολά ανοίγουν κάθετε προς τα πάνω και δεν καταλαμβάνουν χώρο στο εσωτερικό ή το εξωτερικό του γκαράζ. 


**3. Γκαραζόπορτα με πλευρικό άνοιγμα - ανοιγόμενες γκαραζόπορτες:** Η πλευρική κίνηση του συγκεκριμένου είδου γκαραζόπορτας αφήνει αρκετό χώρο ώστε να μπορεί να διέλθει από αυτή τόσο το αυτοκίνητο, όσο κι ένας πεζός. Στην αγορά, θα τις βρεις με ηλεκτρικό ή χειροκίνητο μηχανισμό.


**4. Γκαραζόπορτα με ανοιγόμενα φύλλα και συρόμενη γκαραζόπορτα:** Οι δύο αυτοί τύποι γκαραζόπορτας είναι ιδανικοί για προσθήκη γκαραζόπορτας στην εξωτερική περίφραξη ενός σπιτιού ή πολυκατοικίας. Όταν δεν υπάρχει αρκετός πλαϊνός χώρος για συρόμενη επιλογή ή για το άνοιγμα των φύλλων μιας ανοιγόμενης πόρτας χώρου στάθμευσης, υπάρχει και η δυνατότητα εγκατάστασης αναδιπλούμενης γκαραζόπορτας, ο μηχανισμός της οποίας επιτρέπει την βέλτιστη αξιοποίηση του διαθέσιμου χώρου.


